CELEX: 32005D0954
Language: et
Date: 2005-12-21 00:00:00
Title: 2005/954/EÜ: Nõukogu otsus,  21. detsember 2005 , millega muudetakse Euroopa Rekonstruktsiooni- ja Arengupanga (EBRD) asutamislepingut, et võimaldada pangal rahastada meetmeid Mongoolias

29.12.2005   
            
            
               ET
            
            
               Euroopa Liidu Teataja
            
            
               L 346/31
            
         
      NÕUKOGU OTSUS,
   21. detsember 2005,
   millega muudetakse Euroopa Rekonstruktsiooni- ja Arengupanga (EBRD) asutamislepingut, et võimaldada pangal rahastada meetmeid Mongoolias
   (2005/954/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 181a,
   võttes arvesse komisjoni ettepanekut,
   võttes arvesse Euroopa Parlamendi arvamust, (1)
   
   ning arvestades järgmist:
   
               (1)
            
            
               Kuigi Mongoolia on 2000. aastast alates EBRD liige, ei kuulu ta nende riikide hulka, kus pangal on õigus omavahendite arvel meetmeid rahastada.
            
         
               (2)
            
            
               Vastuseks Mongoolia peaministri taotlusele toetas EBRD juhatus ühehäälselt Mongoolia arvamist panga tegevuse sihtriikide hulka.
            
         
               (3)
            
            
               EBRD nõukogu hääletas 30. jaanuaril 2004 vastuvõetud resolutsiooniga panga asutamislepingu muutmise poolt, et pank saaks rahastada meetmeid Mongoolias. Kõik panga nõukogu liikmed, sealhulgas Euroopa Ühendust esindav liige, hääletasid kõnesoleva muudatuse poolt.
            
         
               (4)
            
            
               Kuna kõnealune muudatus käsitleb panga eesmärke ja ülesandeid, peavad selle ametlikult heaks kiitma kõik liikmesriigid ja institutsioonid, sealhulgas Euroopa Ühendus.
            
         
               (5)
            
            
               Kõnealuse muudatuse heakskiitmine Euroopa Ühenduse poolt on vajalik ühenduse eesmärkide saavutamiseks majandus-, finants- ja tehnilise koostöö alal kolmandate riikidega,
            
         ON TEINUD JÄRGMISE OTSUSE:
   Artikkel 1
   Käesolevaga kiidab ühendus heaks EBRD asutamislepingu muudatuse, mis on vajalik selleks, et pank saaks rahastada meetmeid Mongoolias.
   Muudatuse tekst on lisatud käesolevale otsusele.
   Artikkel 2
   EBRD nõukogus Euroopa Ühendust esindav liige edastab EBRDle deklaratsiooni käesoleva muudatuse heakskiitmise kohta.
   
      Brüssel, 21. detsember 2005
      
         
            Nõukogu nimel
         
         
            eesistuja
         
         B. BRADSHAW
         
      
   
   
      (1)  Arvamus on esitatud 15. novembril 2005 (Euroopa Liidu Teatajas seni avaldamata).
   
      Euroopa Rekonstruktsiooni- ja Arengupanga asutamislepingu muutmine
      Asutamislepingu artikkel 1 asendatakse järgmisega:
      
         “Artikkel 1
         Eesmärk
         Majanduslikule arengule ja ülesehitusele kaasaaitamisel on panga eesmärgiks soodustada üleminekut avatud turule orienteeritud majandusele ning edendada era- ja ettevõtlusalgatust Kesk- ja Ida-Euroopa riikides, kes on võtnud kohustuse järgida mitmeparteilise demokraatia, pluralismi ja turumajanduse põhimõtteid. Panga eesmärke võib täita samadel tingimustel ka Mongoolias. Seega hõlmab iga käesolevas lepingus ja selle lisades leiduv viide “Kesk- ja Ida-Euroopa riigid”, “riigid Kesk- ja Ida-Euroopast”, “abisaaja maa (või abisaajad maad)” või “abisaaja liikmesriik (või abisaajad riigid)” ka Mongooliat.”